Boek: Praktiese gids vir vryskutvertalers | Maroela Media
"Ek is 'n professionele vryskutvertaler, maar waar kan ek werk kry?" Dit is seker die topvraag onder vryskutters wat uit vertaling 'n bestaan probeer maak. Die antwoord op hierdie vraag kry jy in Bemark jouself aan vertaalagentskappe: 'n Praktiese gids vir vryskutvertalers.
Dit is nie 'n akademiese vakpublikasie nie, maar wel een van min beroepsgerigte handleidings met praktiese raad wat op die vryskutvertaler gemik is. Hier kan jy alles lees oor hoe om in die plaaslike en internasionale agentskapmark vastrapplek te kry as beginner- en ervare vryskutvertaler, asook oor die voordele en nadele van vertaalagentskappe as kliënte.
Onderwerpe wat bespreek word, sluit in:
wat om in gedagte te hou voor jy met jou bemarking begin
hoe om 'n CV op te stel wat resultate kry
tegnieke vir hoe om goeie agentskappe op te spoor
kontakmetodes vir hoe om by agentskappe aansoek te doen
hoe om ná jou aansoek by agentskappe op te volg
hoe om rekord te hou van jou bemarkingsaktiwiteite
hoe om die plaaslike agentskapmark te benader
die voordele en nadele van aanlyn werksportale
hoe om oor tariewe te onderhandel en vertaaltoetse te hanteer
veranderinge in die agentskapmark om in gedagte te hou
lesers se vrae oor agentskappe met nugter antwoorde (in Afrikaans en Engels) wat leiding bied.
Corinne McKay is 'n voormalige president van die Amerikaanse Vertalersvereniging (ATA), stigter van die opleidingsportaal vir vertalers, trainingfortranslators.com, en skrywer van How to Succeed as a Freelance Translator, waarvan meer as 12 000 eksemplare al verkoop is.
Bemark jouself aan vertaalagentskappe: 'n Praktiese gids vir vryskutvertalers kos R210 (prys onderworpe aan verandering) en is slegs beskikbaar per bestelling. Om die boek te koop stuur 'n e-pos aan Laetitia Sullivan na [email protected] of klik hier om dit aanlyn te bestel.